A Bizottság 1911/92/EGK rendelete

(1992. július 9.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb az 1039/92/EGK bizottsági rendelettel [1] módosított, a vám- és statisztikai nomenklatúráról, valamint a közös vámtarifáról szóló 2658/87/EGK tanácsi rendeletre [2] és különösen annak 9. cikkére,

mivel az említett rendelethez mellékelt Kombinált Nómenklatúra egységes alkalmazása érdekében az e rendelet mellékletében említett árucikkek besorolására vonatkozóan intézkedéseket kell elfogadni;

mivel a 2658/87/EGK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a kombinált nómenklatúrán alapul, illetve azt további albontással egészíti ki, és amelyet különös közösségi rendelkezések határoznak meg az áruforgalommal kapcsolatos tarifális és egyéb intézkedések alkalmazása céljából;

mivel az említett általános szabályok értelmében az e rendelethez mellékelt táblázat 1. oszlopában megnevezett árucikkeket a 3. oszlopban kifejtett indokok alapján a 2. oszlopban feltüntetett megfelelő KN-kódok szerint kell besorolni;

mivel a kettős rendszerekre és a textiltermékek Közösségbe történő behozatala kapcsán végrehajtott előzetes és utólagos közösségi ellenőrzésre vonatkozó, hatályban lévő közösségi intézkedések alapján indokolt, hogy a tagállamok vámhatóságai által a Kombinált Nómenklatúrába tartozó árucikkek besorolása tekintetében közzétett és e rendelet rendelkezéseinek meg nem felelő kötelező érvényű tarifális felvilágosításra a 3796/90/EGK bizottsági rendelet [3] 6. cikkének rendelkezéseivel összhangban a jogosult még egy meghatározott ideig hivatkozhasson, amennyiben az ilyen jogosult az 1715/90/EGK tanácsi rendelet [4] 14. cikke (3) bekezdése második albekezdésének a) vagy b) pontjában említett szerződést kötött;

mivel a mellékelt táblázat 1., 3., 4., 5., 6., 7., 8., és 9. pontjában felsorolt termékek tekintetében az e rendeletben előírt rendelkezések összhangban vannak a Nómenklatúra Bizottság véleményével;

mivel a mellékelt táblázatban szereplő 2. termék tekintetében a Nómenklatúra Bizottság nem nyilvánított véleményt az elnöke által kitűzött határidőn belül,

ELFOGADTA EZT A RENDELETET:

1. cikk

A mellékelt táblázat 1. oszlopában megnevezett árucikkek Kombinált Nómenklatúrán belüli besorolása az említett táblázat 2. oszlopában feltüntetett megfelelő KN-kódok szerint történik.

2. cikk

A kettős ellenőrző rendszerekre és a textiltermékek Közösségbe történő behozatala kapcsán végrehajtott előzetes és utólagos közösségi felügyeletre vonatkozó, hatályban lévő közösségi intézkedések alapján a tagállamok vámhatóságai által a Kombinált Nómenklatúrába tartozó árucikkek besorolása tekintetében közzétett, e rendelet rendelkezéseinek többé meg nem felelő kötelező érvényű tarifális felvilágosításra a 3796/90/EGK rendelet 6. cikkének rendelkezéseivel összhangban a rendelet alkalmazásának időpontjától számított 60 napig a jogosult még hivatkozhat, amennyiben az ilyen jogosult az 1715/90/EGK rendelet 14. cikke (3) bekezdése második albekezdésének a) vagy b) pontjában említett szerződést kötött.

3. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1999. július 9-én.

a Bizottság részéről

Christiane Scrivener

a Bizottság tagja

[1] HL L 110., 1992.4.28., 42. o.

[2] HL L 256., 1987.9.7., 1. o.

[3] HL L 365., 1990.12.28., 17. o.

[4] HL L 160., 1990.6.26., 1. o.

--------------------------------------------------

MELLÉKLET

Árumegnevezés | KN-kód szerinti besorolás | Indoklás |

(1) | (2) | (3) |

1.Könnyű, bő szabású kötött ruházat (100 % pamut), amely a test felső részét borítja, derékig ér, hosszú ujjú. Nyakkivágása kerek, szűk, rávarrt bordázattal (4 cm magas). A ruhanemű elöl részben, a nyakkivágásnál kezdődően nyitott, jobbról balra záródó gombolással, a vállnál berakással, valamint válltöméssel rendelkezik. (Lásd az 501. sz. fényképet.) | 61061000 | A besorolást a Kombinált Nómenklatúra 1. és 6. általános értelmezési szabályai, a 61. árucsoporthoz tartozó 4. megjegyzés, valamint a 6101 és a 61061000 KN-kód megfogalmazása határozzák meg. Lásd még a Kombinált Nómenklatúra 6106 KN-kódra vonatkozó magyarázó megjegyzéseit. Az ingblúz általános jellemzőinél fogva (szabás, szegély, díszítés, általános megjelenés) a ruhanemű nem minősíthető a 6110 KN-kód szerinti pulóver jellegű árucikknek. |

2.Kiskereskedelmi forgalom számára összeállított, két ruhaneműből álló együttes, amely az alábbiakat tartalmazza:a)kétszínű kötött ruhanemű (80 % pamut, 20 % poliamid), amely a test felső részének borítására szolgál, hosszú ujjú, kerek, zárt nyakkivágással. A ruhanemű a nyakkivágásnál, az ujja végén és az alján bordázott rátéttel szegett (lásd az 504/A sz. fényképet);b)egyszínű kötött anyagból készült nadrág (80 % pamut, 20 % poliamid), amely deréktól a bokáig ér, derekánál nyílás nélkül. E ruhanemű deréknál rugalmas pánttal van összefogva, a nadrágszárak alja bordázott rátéttel szegett (lásd az 504/B sz. fényképet). | 61083190 | A besorolást a Kombinált Nómenklatúra 1. és 6. általános értelmezési szabályai, a 61. árucsoporthoz tartozó 8. megjegyzés, valamint a 6108, 610831 és a 61083190 KN-kód megfogalmazása határozzák meg. Figyelembe véve a ruhanemű általános megjelenését és az anyag minőségét, ez a ruhanemű pizsamának minősül. |

3.Kötött ruhanemű (100 % pamut), amely a test felső részének borítására szolgál derékig, zárt, galléros nyakkivágással, jobbról balra átfedéssel, bordázott kötött anyagból, rövid ujjú.A ruhaneműn mellmagasságban van egy díszítés, a ruhanemű az ujjak végén és az alján beszegett (lásd a 453. sz. fényképet. | 61102099 | A besorolást a Kombinált Nómenklatúra 1. és 6. általános értelmezési szabályai, valamint a 6110, a 611020 és a 61102099 KN-kód megfogalmazása határozzák meg. Lásd még a Kombinált Nómenklatúra 6110 KN-kódra vonatkozó magyarázó megjegyzéseit. A ruhanemű pulóver jellegű. |

4.100 % szintetikus szálból kötött ruhanemű, amely a test felső részének borítására szolgál derékig, zárt, galléros nyakkivágással, hosszú ujjú. A ruhaneműn elöl, a nyakkivágásnál háromszögletű, bordázott kötött betét van (lásd a 452. sz. fényképet). | 61103099 | A besorolást a Kombinált Nómenklatúra 1. és 6. általános értelmezési szabályai, valamint a 6110, a 611030 és a 61103099 KN-kód megfogalmazása határozzák meg.Lásd még a Kombinált Nómenklatúra 6110 KN-kódra vonatkozó magyarázó megjegyzéseit. |

5.Mindkét oldalán kötött anyaggal bevont, porózus gumiból készült ruhanemű, amely a test alsó részének borítására szolgál, a csípőtől a térd alá ér, nyílás nélkül, mindkét lábat külön fedi. A ruhanemű szegélyei rugalmas szalaggal borítottak (rövidnadrág) (lásd az 503. sz. fényképet.). | 61130010 | A besorolást a Kombinált Nómenklatúra 1. és 6. általános értelmezési szabályai, a 95. árucsoporthoz tartozó 1. e) megjegyzés, valamint a 6113 és a 61130010 KN-kód megfogalmazása határozzák meg. |

6.Textilszálból (85 % akril, 12 % nejlon, 2 % egyéb szálak) készült harisnya típusú lábbeli, rádolgozott talp nélkül, a talpán csúszásgátló PVC csíkokkal ellátva, hogy a fényezett, illetve csúszós felületen való járást segítse. | 61159399 | A besorolást a Kombinált Nómenklatúra 1. és 6. általános értelmezési szabályai, valamint a 6115, a 611593 és a 61159399 KN-kód megfogalmazása határozzák meg. |

7.100 % pamut frottíranyagból készült, kiskereskedelmi forgalom számára összeállított textil készáru, amelynek részei: | | A besorolást a Kombinált Nómenklatúra 1. és 6. általános értelmezési szabályai, valamint a 6209, 62092000 és a 6302, 63026000 KN-kód megfogalmazása határozzák meg. Ezek a textiltermékek nem tekinthetők együttesnek. Lásd még a Harmonizált Rendszerben a Nómenklatúra alkalmazásával kapcsolatban a 3. b) általános rendelkezésének X. bekezdésének b) pontjához fűzött magyarázó megjegyzéseket. |

a)csecsemők által hordott árucikk, egy négyzet alakú kapucnival ellátva, egyik oldalán rádolgozott dekoratív motívummal. Két sarkán szalag van, melyeket a derékon kell megkötni (fürdőköpeny) (lásd a 466/A. sz. fényképet); | 62092000 |

b)négyzet alakú egyujjas fürdőkesztyű (lásd a 466/B. sz. fényképet); | 63026000 |

c)előke két szalaggal, amelyeket a nyak köré kell kötni (lásd a 466/C. fényképet). | 62092000 |

8.Kötött, rugalmas szövetből készített árucikk, mely a bokát és a láb egy részét borítja, a saroknál nyílással. A végek és a nyílás szélei gumírozott szalagokkal vannak ellátva, hogy szorítsanak (bokaszorító) (lásd a 469. sz. fényképet). | 63079010 | A besorolást a Kombinált Nómenklatúra 1. és 6. általános értelmezési szabályai, a 90. árucsoporthoz tartozó 1. b) megjegyzés, valamint a 6307, a 630790 és a 63079010 KN-kód megfogalmazása határozzák meg. |

9.Mindkét oldalán kötött anyaggal borított porózus gumiból készült árucikk, mely a térdet és a láb egy részét borítja, a térdkalácsnál nyílással. A hátsó részen elasztikus szalag borítja a varrást (térdszorító) (lásd az 502. sz. fényképet). | 63079010 | A besorolást a Kombinált Nómenklatúra 1. és 6. általános értelmezési szabályai, a 90. árucsoporthoz tartozó 1 b) megjegyzés, valamint a 6307, a 630790 és a 63079010 KN-kód megfogalmazása határozzák meg |

+++++ TIFF +++++

+++++ TIFF +++++

+++++ TIFF +++++

+++++ TIFF +++++

--------------------------------------------------